I uge 43 og 44 modtager Aalborg Universitet 646 elever fra almene gymnasier og HF samt erhvervsgymnasiale HHX og HTX fra primært Region Nordjylland og Region Midtjylland. Eleverne har meldt sig til Brobygning 2007 for at få muligheden for at opleve dagligdagen på et studium på Aalborg Universitet. Formålet med Brobygning er at give eleverne et bedre grundlag for at træffe beslutningen om deres senere studievalg og at give dem en realistisk fornemmelse af, hvad der kræves for at studere på Aalborg Universitet. I forhold til 2006 er der i år 31 % flere deltagere til Brobygning på Aalborg Universitet. Den øgede deltagelse hænger bl.a. sammen med en større opbakning til Brobygningsarrangementet generelt.

Opsummering:
De skal snuse til mulighederne i undervisningen